stanford-oval/wikipedia huggingface dataset:
จีเอ็มเอ็ม แกรมมี่
ประวัติ > พ.ศ. 2556 - 2565

ในปี พ.ศ. 2556 ในเดือนมีนาคม จีเอ็มเอ็ม ไท หับ นำภาพยนตร์เรื่อง พี่มาก..พระโขนง ออกสู่สายตาประชาชน และทำรายได้ Box Office สูงสุดในประวัติศาสตร์ภาพยนตร์ไทยที่ 567 ล้านบาท
เดือนพฤษภาคม จีเอ็มเอ็ม ไท หับ เปิดตัวซีรีส์เรื่อง ฮอร์โมน วัยว้าวุ่น จำนวนทั้งหมด 13 ตอน ออกฉายผ่านทางช่องโทรทัศน์ผ่านดาวเทียมจีเอ็มเอ็มวัน และผ่านช่องทางยูทูบ ซึ่งได้กลายเป็นซีรีส์ยอดนิยมระดับประเทศ สามารถทำยอดผู้ชมในยูทูบได้กว่า 80 ล้านผู้ชม
เดือนกันยายน ทางบริษัทได้เพิ่มทุนเพื่อนำไปลงทุนใน Strategic Investment ด้วยอัตราส่วน 5 หุ้นเดิมต่อ 1 หุ้นใหม่ในราคาหุ้นละ 10 บาท จำนวน 106,052,989 หุ้น ส่งผลให้สามารถระดมเงินทุนคิดเป็นจำนวน 1 พันล้านบาท จำนวนหุ้นจดทะเบียนรวมทั้งหมด 636,317,936 หุ้น จำนวน 636,317,936 บาท และเดือนธันวาคม ทางบริษัทได้เข้าร่วมการประมูลใบอนุญาตให้ใช้คลื่นความถี่เพื่อให้บริการโทรทัศน์ภาคพื้นดินระบบดิจิทัล ประเภทบริการทางธุรกิจระดับชาติ และชนะการประมูล 2 ช่องได้แก่ ช่องทั่วไปความคมชัดสูง ซึ่งต่อมาคือช่องวัน 31 และช่องทั่วไป ความคมชัดมาตรฐาน ซึ่งต่อมาคือจีเอ็มเอ็ม 25
วันที่ 9 ตุลาคม พ.ศ. 2560 ช่องยูทูบของจีเอ็มเอ็ม แกรมมี่ สามารถสร้างประวัติศาสตร์เป็นช่องแรกในประเทศไทยและภูมิภาคเอเชียตะวันออกเฉียงใต้ที่มีผู้ติดตามมากกว่า 10,000,000 คน
ต่อมาในปี พ.ศ. 2564 จีเอ็มเอ็ม แกรมมี่ ได้ร่วมมือกับวายจีเอนเตอร์เทนเมนต์ ก่อตั้งวายจีเอ็มเอ็ม (YG”MM) เพื่อพัฒนาศิลปินไทยให้เป็นศิลปินมืออาชีพระดับโลก และยกระดับคุณภาพของอุตสาหกรรมเพลงไทย
ต่อมาเมื่อวันที่ 18 ตุลาคม ปีเดียวกัน ผู้ถือหุ้นตระกูลดำรงชัยธรรม ได้โอนหุ้นทั้งหมดของจีเอ็มเอ็ม แกรมมี่ ให้บริษัท ฟ้า ดำรงชัยธรรม จำกัด เป็นผู้ถือหุ้นแทน ในสัดส่วนร้อยละ 52.05% เพื่อปรับโครงสร้างของกลุ่มดำรงชัยธรรม เนื่องจากตัวไพบูลย์มีอายุมากแล้ว จึงต้องการจัดสรรทรัพย์สินส่วนตนให้เป็นกองกลางของครอบครัว รวมถึงตั้งธรรมนูญครอบครัวเพื่อแบ่งหน้าที่การบริหารของสมาชิกครอบครัวดำรงชัยธรรมในจีเอ็มเอ็ม แกรมมี่ อย่างชัดเจน ทั้งนี้ไพบูลย์ยังคงมีเสียงส่วนใหญ่ใน บจ.ฟ้า ดำรงชัยธรรม ด้วยสัดส่วนการถือหุ้น 99% ส่วนอีก 1% ไพบูลย์ให้บุตรธิดาทั้ง 4 คนถือเท่ากันที่คนละ 0.25%
ประวัติ > พ.ศ. 2566 - ปัจจุบัน

ตั้งแต่วันที่ 27 กุมภาพันธ์ พ.ศ. 2566 จีเอ็มเอ็ม แกรมมี่ ได้ประกาศปรับโครงสร้างธุรกิจครั้งใหญ่ โดยประกาศแยกธุรกิจเพลง การจัดคอนเสิร์ต และการบริหารศิลปิน ไปอยู่ในการดูแลของบริษัทย่อยที่จัดตั้งขึ้นใหม่ ซึ่งต่อมามีการประกาศแจ้งชื่อบริษัทย่อยดังกล่าวว่า บริษัท จีเอ็มเอ็ม มิวสิค จำกัด โดยจดทะเบียนจัดตั้งเมื่อวันที่ 7 เมษายน
ระหว่างนี้ จีเอ็มเอ็ม แกรมมี่ ได้จับมือกับกลุ่มอาร์เอส ซึ่งเป็นค่ายเพลงคู่แข่งสำคัญ จดทะเบียนจัดตั้งกิจการร่วมค้า (Joint Venture) ภายใต้ชื่อ อะครอส เดอะ ยูนิเวิร์ส (Across The Universe) และดำเนินการจัดคอนเสิร์ตร่วมระหว่างศิลปินทั้ง 2 ค่าย ในชื่อ แกรมมี่ อาร์เอส คอนเสิร์ตส ก่อนที่ต่อมาจะหยุดดำเนินงานชั่วคราว แล้วเปลี่ยนมาให้บริษัทย่อยที่ประกอบธุรกิจเพลงโดยตรง คือ จีเอ็มเอ็ม มิวสิค ร่วมลงทุนกับอาร์เอส มิวสิค ในชื่อ อะครอส เดอะ ยูนิเวิร์ส โปรเจค (Across The Universe Project) แทน ตามการปรับโครงสร้างธุรกิจเพลงที่เกิดขึ้นพร้อมกันทั้ง 2 บริษัท
ต่อมาเมื่อวันที่ 27 กรกฎาคม จีเอ็มเอ็ม แกรมมี่ ได้อนุมัติให้นำจีเอ็มเอ็ม มิวสิค ซึ่งเป็นบริษัทเรือธงในธุรกิจเพลง เข้าสู่กระบวนการระดมทุนสาธารณะในรูปแบบการเสนอขายหุ้นครั้งแรกให้แก่สาธารณชน และเข้าจดทะเบียนซื้อขายหลักทรัพย์ในตลาดหลักทรัพย์แห่งประเทศไทย เช่นเดียวกับอาร์เอส มิวสิค ของค่ายคู่แข่งซึ่งวางแผนเข้าตลาดหลักทรัพย์ในช่วงเวลาไล่เลี่ยกัน
ต่อมาเมื่อวันที่ 1 กันยายน จีเอ็มเอ็ม แกรมมี่ ได้ดำเนินการปรับโครงสร้างธุรกิจเพลงโดยสมบูรณ์ โดยดำเนินการโอนธุรกิจเพลง ซึ่งประกอบด้วย ทรัพย์สิน หนี้สิน ภาระผูกพัน และบุคลากรในธุรกิจเพลงทั้งหมด และหุ้นสามัญจดทะเบียนในส่วนที่ตนถือหุ้นอยู่ในบริษัทย่อยด้านธุรกิจเพลง คือ บริษัท จีเอ็มเอ็ม มิวสิค พับลิชชิ่ง อินเตอร์เนชั่นแนล จำกัด (สัดส่วน 100%), บริษัท จีสองร้อยเอ็ม จำกัด (สัดส่วน 100%), บริษัท จีอาร์ โวคอล สตูดิโอ จำกัด (สัดส่วน 65%) และบริษัท วายจีเอ็มเอ็ม จำกัด (สัดส่วน 51%) ให้แก่ บริษัท จีเอ็มเอ็ม มิวสิค จำกัด เสร็จสิ้น ดังนั้น ตั้งแต่วันที่ 14 พฤศจิกายน จีเอ็มเอ็ม แกรมมี่ จึงปรับรูปแบบการดำเนินธุรกิจจากบริษัทที่ประกอบธุรกิจทั่วไป เป็นบริษัทที่ประกอบธุรกิจโดยการถือหุ้นบริษัทอื่น (Holding Company) แทน โดยกำหนดให้จีเอ็มเอ็ม มิวสิค เป็นบริษัทย่อยที่ประกอบธุรกิจหลักที่ไม่มีสถานะเป็นบริษัทจดทะเบียน รวมถึงกำหนดให้บริษัท จีเอ็มเอ็ม โอ ช้อปปิ้ง จำกัด เป็นบริษัทย่อยที่ประกอบธุรกิจหลักที่ไม่มีสถานะเป็นบริษัทจดทะเบียนเมื่อเสร็จสิ้นกระบวนการระดมทุนสาธารณะในรูปแบบการเสนอขายหุ้นครั้งแรกให้แก่สาธารณชนของจีเอ็มเอ็ม มิวสิค
ต่อมาเมื่อวันที่ 11 มีนาคม พ.ศ. 2567 จีเอ็มเอ็ม มิวสิค ได้แปรสภาพเป็นบริษัทมหาชนจำกัด ในชื่อ บริษัท จีเอ็มเอ็ม มิวสิค จำกัด (มหาชน) และได้ยื่นแบบแสดงรายการข้อมูลและร่างหนังสือชี้ชวนเพื่อระดมทุนสาธารณะในรูปแบบการเสนอขายหุ้นครั้งแรกให้แก่สาธารณชนเมื่อวันที่ 25 ตุลาคม
กลุ่มบริษัทและธุรกิจในเครือ

ดูเพิ่ม: รายชื่อกลุ่มบริษัทและธุรกิจในเครือจีเอ็มเอ็ม แกรมมี่
รายชื่อศิลปินในสังกัด

ดูเพิ่ม: รายชื่อศิลปินจากจีเอ็มเอ็ม แกรมมี่
ผลงาน > ภาพยนตร์

บทความหลัก: จีเอ็มเอ็ม พิคเจอร์ § ผลงานภาพยนตร์, จีเอ็มเอ็ม ไท หับ § ภาพยนตร์, จีดีเอช § ผลงาน, และ จีเอ็มเอ็มทีวี § ภาพยนตร์
ผลงาน > ละครโทรทัศน์ > เดอะ วัน เอ็นเตอร์ไพรส์ และ ช่องวัน 31

บทความหลัก: รายชื่อละครโทรทัศน์ทางช่องวัน 31
ผลงาน > ละครโทรทัศน์ > เอ็กแซ็กท์ และ ซีเนริโอ

บทความหลัก: รายชื่อละครโทรทัศน์ของเอ็กแซ็กท์และซีเนริโอ
ผลงาน > ละครโทรทัศน์ > จีเอ็มเอ็ม 25

บทความหลัก: รายชื่อละครโทรทัศน์ทางช่องจีเอ็มเอ็ม 25
ผลงาน > ละครโทรทัศน์ > จีเอ็มเอ็ม มีเดีย

ดูเพิ่มเติมที่ จีเอ็มเอ็ม มีเดีย
เกิร์ลแก๊งแมลงซ่า
ผลงาน > ละครโทรทัศน์ > จีเอ็มเอ็ม สตูดิโอส์

ดูเพิ่มเติมที่ จีเอ็มเอ็ม สตูดิโอส์
เป็ดIdol
Bangkok รัก Stories
นางสาวก้นครัว
Bangkok Buddies ใจกลางเมือง
Sleepless Society The Series
แม่มดเจ้าเสน่ห์
เคว้ง
ผลงาน > ละครโทรทัศน์ > เอไทม์

ดูเพิ่มเติมที่ เอไทม์ มีเดีย
Club Friday the Series 1
Club Friday the Series 2
Club Friday the Series 3 สามรักสามชีวิต
Club Friday the Series 4 หรือรักแท้จะแพ้ความต้องการั
Club Friday the Series 5 ความรักกับความลับ
Club Friday the Series 6 ความรักไม่ผิด
Club Friday the Series 7 เหตุเกิดจากความรัก
Club Friday the Series 8 รักแท้..มีหรือไม่มีจริง
Club Friday the Series 9 รักครั้งหนึ่ง ที่ไม่ถึงตาย
Club Friday the Series 10 รักนอกใจ
Club Friday the Series 11 รักที่ไม่ได้ออกอากาศ
อังคารคลุมโปง เดอะซีรีส์
ผลงาน > ละครโทรทัศน์ > จีเอ็มเอ็ม ไท หับ

บทความหลัก: จีเอ็มเอ็ม ไท หับ § ละคร/ซิตคอม/ซีรีส์
ผลงาน > ละครโทรทัศน์ > จีดีเอช

บทความหลัก: จีดีเอช § ละครโทรทัศน์
ผลงาน > ละครโทรทัศน์ > จีเอ็มเอ็มทีวี

บทความหลัก: จีเอ็มเอ็มทีวี § ผลงาน
ผลงาน > ช่องโทรทัศน์

แฟนทีวี (1 ตุลาคม 2551 - 31 มกราคม 2564)
ช่องวัน 31 (1 ธันวาคม 2554 - ปัจจุบัน)
จีเอ็มเอ็ม 25 (25 พฤษภาคม 2557 - ปัจจุบัน)
รางวัล

รางวัลบริษัทที่ตอบสนองความต้องการของลูกค้า และบริหารยอดเยี่ยม อันดับ 1 ของเอเชีย จาก นิตยสารฟาร์อีสเทอร์น นิตยสารธุรกิจชั้นนำของโลก (ปี 2005)
"Asia's Best Under A Billion" หนึ่งในบริษัทชั้นนำของเอเชีย ซึ่งได้รับการจัดอันดับจาก นิตยสารฟอร์บส์ให้เป็น 1 ในบริษัทสุดยอดแห่งเอเชีย
รางวัลบริษัทที่มีบรรษัทภิบาลดีเด่น (Good Corporate Governance) ปี (2005-2007)
รางวัลองค์กรยอดนิยมของประเทศไทยประจำปี 2550
ดูเพิ่ม

รายชื่อกลุ่มบริษัทและธุรกิจในเครือจีเอ็มเอ็ม แกรมมี่
จีเอ็มเอ็ม มิวสิค
รายชื่อผลงานเพลงของจีเอ็มเอ็ม แกรมมี่
รายชื่อศิลปินจากจีเอ็มเอ็ม แกรมมี่
รายชื่อคอนเสิร์ตจีเอ็มเอ็ม แกรมมี่
เดอะ วัน เอ็นเตอร์ไพรส์
จีเอ็มเอ็ม โอ ช้อปปิ้ง
จีดีเอช
รายชื่อผลงานของจีเอ็มเอ็ม แกรมมี่
แหล่งข้อมูลอื่น

เว็บไซต์ทางการ
เว็บไซต์บริษัทหลักในเครือ
จีเอ็มเอ็ม มิวสิค
เดอะ วัน เอ็นเตอร์ไพรส์
จีเอ็มเอ็ม โอ ช้อปปิ้ง
GMM Grammy ที่เฟซบุ๊ก
GMM GRAMMY OFFICIAL ที่อินสตาแกรม
GMM GRAMMY OFFICIAL ที่เธรดส์
GMM GRAMMY ที่เอกซ์ (ทวิตเตอร์)
GMM GRAMMY OFFICIAL ที่ยูทูบ
GMM Grammy official ที่ติ๊กต็อก
โลโก้ แกรมมี่ เอ็นเตอร์เทนเม้นท์ (พ.ศ. 2531 - 24 พฤศจิกายน พ.ศ. 2544)
หมู่บ้านขนาดเล็ก

โอเบอร์วิลในเมืองวัลท์เคียร์ชในประเทศสวิตเซอร์แลนด์เป็นตัวอย่างของหมู่บ้านขนาดเล็ก
หมู่บ้านขนาดเล็ก (อังกฤษ: hamlet) เป็นนิคมหรือแหล่งตั้งถิ่นฐานชนิดหนึ่ง มีนิยามแตกต่างกันออกไปในแต่ละประเทศ แต่โดยทั่วไปใช้เรียกนิคมขนาดเล็กและมีจำนวนประชากรน้อยในพื้นที่ชนบท หรือใช้เรียกนิคมที่เป็นส่วนหนึ่งของเทศบาลหรือนิคมอื่นที่ใหญ่กว่า ลักษณะสำคัญของหมู่บ้านขนาดเล็กคือ เป็นชุมชนที่ไม่มีองค์กรบริหารหรือปกครองตนเอง
หมู่ถ้ำเอลิฟันตา

| ถ้ำเอลิแฟนตา * |
| --- | --- |
  แหล่งมรดกโลกโดยยูเนสโก
พระตรีมูรติจำหลักสูง 6 เมตร เทวรูปองค์ประทานของวัด
พิกัด: 18°57′49″N 72°55′53″E﻿ / ﻿18.96353606039862°N 72.93137752883608°E﻿ / 18.96353606039862; 72.93137752883608
ประเทศ: มุมไบ เกาะเอลิฟันตา   รัฐมหาราษฏระ    อินเดีย
ประเภท: มรดกทางวัฒนธรรม
เกณฑ์พิจารณา: (i) (iii)
ประวัติการขึ้นทะเบียน
ขึ้นทะเบียน: 2530 (คณะกรรมการสมัยที่ 11)
ที่ตั้งของหมู่ถ้ำเอลิแฟนตา ในประเทศอินเดีย
* ชื่อตามที่ได้ขึ้นทะเบียนในบัญชีแหล่งมรดกโลก ** ภูมิภาคที่จัดแบ่งโดยยูเนสโก
หมู่ถ้ำเอลิฟันตา (อังกฤษ: Elephanta Caves) เป็นเทวสถานในศาสนาฮินดูที่แกะสลักเข้าไปในถ้ำ ตั้งอยู่ในรัฐมหาราษฏระ ประเทศอินเดีย สร้างขึ้นเพื่อบูชาพระศิวะเป็นหลัก ถ้ำเหล่านี้ตั้งอยู่บนเกาะเอลิฟันตา หรือ เกาะการปุรี (แปลว่า เมืองแห่งถ้ำ) ในอ่าวมุมไบ ห่างจากนครมุมไบไป 10 กิโลเมตรทางทิศตะวันออก 2 กิโลเมตรจากท่าเรือชวาหัรลาล เนห์รู หมู่โบราณสถานประกอบด้วยโบสถ์พราหมณ์ลัทธิไศวะ 5 แห่ง และซากของสถูปพุทธบางส่วน เชื่อว่าสร้างขึ้นมาตั้งแต่ราว 2 ศตวรรษก่อนคริสต์กาล
ภายในหมู่ถ้ำเป็นรูปปั้นแกะสลักเข้าไปในหิน แสดงเทพเจ้าฮินดูและพุทธศาสนบุคคล แกะสลักเข้าไปในหินบะซอลต์ เทวรูปส่วนใหญ่ถูกทำลาย ตัดเศียร สลักพระพักตร์ออกไปหมดแล้ว รูปปั้นสำคัญหลักของวัดเป็นรูปจำหลักเข้าไปในหินใหญ่ก้อนเดียว (โมโนลิธิก; monolithic) ความสูง 20 ฟุต (6.1 เมตร) แสดงสทาศิวตรีมูรติ (พระสทาศิวะสามหน้า), ศิวนาฏราช (พระศิวะในฐานะเจ้าแห่งการร่ายรำ) และ โยคีศวร (พระศิวะในฐานะจ้าวแห่งโยคะ)
ชื่อ เอเลฟันตา (Elephanta) มาจากคำว่า เอเลฟันเต (Elefante) ซึ่งอาณานิคมโปรตุเกสเป็นผู้ตั้งชื่อให้หลังพบรูปปั้นช้างเป็นรูปปั้นแรกบนเกาะ ถ้ำหลัก (ถ้ำที่ 1 หรือถ้ำใหญ่) เป็นสถานที่สักการะของชาวฮินดูจนกระทั่งกองทัพโปรตุเกสเข้ายึดครอง ตั้งฐานทัพ และทำลายถ้ำและหินจำหลักบนเกาะ ส่งผลให้เทวสถานบนเกาะหมดสถานะการเป็นศาสนสถาน ความพยายามครั้งแรกในการป้องกันความเสียหายเพิ่มเติมต่อถ้ำเริ่มขึ้นใน ค.ศ. 1909 โดยบริติชราช ถ้ำได้รับการบูรณะครั้งสำคัญในช่วงคริสต์ทศวรรษที่ 1970 ก่อนที่จะได้ขึ้นทะเบียนเป็นแหล่งมรดกโลกของยูเนสโกในปี ค.ศ. 1987
หมาจิ้งจอกแดง

| หมาจิ้งจอกแดง ช่วงเวลาที่มีชีวิตอยู่: เพลสโตซีนยุคกลาง-ปัจจุบัน |
| --- | --- |

เสียงร้องไฟล์:Red Fox (Vulpes vulpes) (W1CDR0001529 BD12).ogg
สถานะการอนุรักษ์
 ความเสี่ยงต่ำ  (IUCN 3.1)
การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Mammalia
อันดับ:: Carnivora
วงศ์:: Canidae
เผ่า:: Vulpini
สกุล:: Vulpes
สปีชีส์:: V.  vulpes
ชื่อทวินาม
Vulpes vulpes Linnaeus, 1758

ชนิดย่อย
 45 ชนิดย่อย (ดูในเนื้อหา)

แผนที่แสดงการกระจายพันธุ์ของจิ้งจอกแดง (สีเขียว-ถิ่นกำเนิด สีม่วง-ถูกนำเข้าไป สีส้ม-ข้อมูลไม่เป็นที่ยืนยัน)
ชื่อพ้อง
 Canis vulpes Linnaeus, 1758  Vulpes fulva Linnaeus,  1758  Vulpes fulvus Linnaeus,  1758
หมาจิ้งจอกแดง (อังกฤษ: red fox; ชื่อวิทยาศาสตร์: Vulpes vulpes) จัดอยู่ในไฟลัมสัตว์มีแกนสันหลัง ชั้นสัตว์เลี้ยงลูกด้วยนม อันดับสัตว์กินเนื้อ ซึ่งอยู่ในวงศ์สุนัข (Canidae) จัดได้ว่าเป็นหมาจิ้งจอกแท้ชนิดหนึ่ง
ลักษณะและพฤติกรรม

มีรูปร่างหน้าตาคล้ายกับหมาทั่วไป แต่มีขนาดเล็กกว่า ขนตามลำตัว มีสีเทาแดงหรือสีน้ำตาลแดง บางตัวอาจมีสีน้ำตาลส้ม สีขนบริเวณปลายหูและขามีสีดำ สีขนอาจมีเปลี่ยนแปลงไปตามสภาพอากาศ กล่าวคือ สีขนจะเปลี่ยนเป็นสีน้ำตาลแดงในช่วงที่อากาศมีความชื้นสูง และอาจจะมีสีขนที่แตกต่างหลากหลายออกไป เช่น สีเงิน, สีขาวล้วน
มีความยาวลำตัวและหัว 49–65 เซนติเมตร ความยาวหาง 20–40 เซนติเมตร มีการกระจายพันธุ์อย่างกว้างขวาง จึงทำให้มีชนิดย่อย มากมายถึง 45 ชนิด พบทั้งในทวีปอเมริกาเหนือ, ทวีปยุโรป, ตะวันออกกลาง, ปากีสถาน ภาคเหนือของอินเดีย, เนปาล, ภูฏาน, ภาคเหนือของพม่า, จีน, ภาคเหนือของลาวและเวียดนาม
ในออสเตรเลียราว 150 ปีก่อน ได้มีการนำเข้าหมาจิ้งจอกแดงเข้าไปในออสเตรเลีย เพื่อให้ชาวอังกฤษที่มาตั้งรกรากอยู่ที่นี่ได้มีการล่าหมาจิ้งจอกแดงเหมือนที่เคยทำมา แต่บางส่วนที่รอดชีวิตก็ได้แพร่ขยายพันธุ์จากจำนวนเพียงไม่กี่สิบตัว และกระจายไปในทุกที่ และได้ออกล่าสัตว์พื้นเมืองหลายชนิดของออสเตรเลียเป็นอาหาร เช่น สัตว์มีกระเป๋าหน้าท้องขนาดเล็กจนสูญพันธุ์ไปในที่สุด ปัจจุบันคาดว่ามีประชากรหมาจิ้งจอกแดงในออสเตรเลียประมาณ 10 ล้านตัว
หมาจิ้งจอกแดง สามารถปรับตัวให้เข้ากับสภาพแวดล้อมต่าง ๆ ได้เป็นอย่างดี ทำให้อาศัยอยู่ในภูมิประเทศที่หลากหลายได้ ป่าสนหรือป่าเบญจพรรณ, พื้นที่แห้งแล้งแบบทะเลทราย และพื้นที่เกษตรกรรม กินอาหารได้หลากหลายประเภทตั้งแต่สิ่งมีชีวิต เช่น หนู กระต่าย, นก, แมลง หรือแม้แต่หนอนชนิดต่าง ๆ ในบางครั้งอาจกินผักและผลไม้ด้วย เช่น กะหล่ำปลี  โดยจะกินอาหารมากถึงวันละ 1 กิโลกรัม มักอาศัยและหากินอยู่เป็นคู่ หมาจิ้งจอกแดงที่อาศัยอยู่ในทวีปเอเชียสามารถผสมพันธุ์ได้เกือบตลอดทั้งปี ใช้เวลาตั้งท้อง 49–55 วัน โดยที่ตัวพ่อและแม่จะช่วยกันเลี้ยงดูลูกในรังช่วง 3 เดือนแรก เมื่อลูกมีอายุครบปีแล้ว ก็จะแยกตัวออกไปสร้างครอบครัวของตัวเอง และจากการศึกษานานกว่า 40 ปี ของนักวิจัยพบว่า หมาจิ้งจอกแดงสามารถส่งเสียงร้องได้หลากหลายมากถึง 40 เสียง สำหรับการสื่อสารกันเอง, การหาคู่ หรือการสื่อสารกันเฉพาะในฝูงหรือครอบครัว
ลักษณะและพฤติกรรม > ชนิดย่อย

Vulpes vulpes abietorum Merriam, 1900
Vulpes vulpes alascensis Merriam, 1900
Vulpes vulpes alpherakyi Satunin, 1906
Vulpes vulpes anatolica Thomas, 1920
Vulpes vulpes arabica Thomas, 1902
Vulpes vulpes atlantica (Wagner, 1841)
Vulpes vulpes bangsi Merriam, 1900
Vulpes vulpes barbara (Shaw, 1800)
Vulpes vulpes beringiana (Middendorff, 1875)
Vulpes vulpes cascadensis Merriam, 1900
Vulpes vulpes caucasica Dinnik, 1914
Vulpes vulpes crucigera (Bechstein, 1789)
Vulpes vulpes daurica Ognev, 1931
Vulpes vulpes deletrix Bangs, 1898
Vulpes vulpes dolichocrania Ognev, 1926
Vulpes vulpes dorsalis (Gray, 1838)
Vulpes vulpes flavescens Gray, 1843
Vulpes vulpes fulvus (Desmarest, 1820)
Vulpes vulpes griffithi Blyth, 1854
Vulpes vulpes harrimani Merriam, 1900
Vulpes vulpes hoole Swinhoe, 1870
Vulpes vulpes ichnusae Miller, 1907
Vulpes vulpes indutus Miller, 1907
Vulpes vulpes jakutensis Ognev, 1923
Vulpes vulpes japonica Gray, 1868
Vulpes vulpes karagan (Erxleben, 1777)
Vulpes vulpes kenaiensis Merriam, 1900
Vulpes vulpes kurdistanica Satunin, 1906
Vulpes vulpes macroura Baird, 1852
Vulpes vulpes montana (Pearson, 1836)
Vulpes vulpes necator Merriam, 1900
Vulpes vulpes niloticus (Geoffroy Saint-Hilaire, 1803)
Vulpes vulpes ochroxantha Ognev, 1926
Vulpes vulpes palaestina Thomas, 1920
Vulpes vulpes peculiosa Kishida, 1924
Vulpes vulpes pusilla Blyth, 1854
Vulpes vulpes regalis Merriam, 1900
Vulpes vulpes rubricosa Bangs, 1898
Vulpes vulpes schrencki Kishida, 1924
Vulpes vulpes silacea Miller, 1907
Vulpes vulpes splendidissima Kishida, 1924
Vulpes vulpes stepensis Brauner, 1914
Vulpes vulpes tobolica Ognev, 1926
Vulpes vulpes tschiliensis Matschie, 1907
Vulpes vulpes vulpes (Linnaeus, 1758)
ในวัฒนธรรม

หมาจิ้งจอกแดง นับเป็นหมาจิ้งจอกชนิดที่มีการกระจายพันธุ์อย่างกว้างขวางที่สุด และนับเป็นต้นแบบของหมาจิ้งจอกทั้งหมด ดังนั้น จึงปรากฏในวัฒนธรรมและความเชื่อของชนชาติต่าง ๆ มาแต่โบราณ โดยชาวตะวันตก หมาจิ้งจอกจะเป็นสัญลักษณ์ของความเจ้าเล่ห์ และปรากฏในนิทานพื้นบ้าน และนิทานอีสปหลายเรื่อง อาทิ องุ่นเปรี้ยว, หมาหางด้วน และหมาจิ้งจอกกับสิงโต เป็นต้น สำหรับชาวเอเชียตะวันออก เช่น ชาวจีน หรือชาวญี่ปุ่น เชื่อว่า หมาจิ้งจอกแดงสามารถแปลงร่างเป็นปีศาจเพื่อหลอกลวงมนุษย์ได้ เช่น ปีศาจจิ้งจอก, ปีศาจจิ้งจอกเก้าหาง เป็นต้น ขณะเดียวกันในศาสนาชินโตก็เชื่อว่า หมาจิ้งจอกแดงเป็นตัวแทนของเทพเจ้าอินะริ ที่ถูกมอบหมายให้ลงมาบนโลกมนุษย์ เพื่อดลบันดาลให้เกิดความอุมสมบูรณ์ขึ้น ที่หน้าศาลเจ้าฟุชิมิ อินะริ  ที่จังหวัดเกียวโต จึงมีรูปปั้นหมาจิ้งจอกแดงประดับอยู่ เสมือนเป็นยามหรือทวารบาลรักษาทางเข้า โดยบางตัวจะคาบสิ่งที่มีลักษณะคล้ายสาสน์ อันหมายถึง เป็นตัวแทนหรือสื่อกลางระหว่างมนุษย์กับเทพเจ้า หรือบางตัวคาบรวงข้าว หมายถึง การเป็นตัวแทนของความอุดมสมบูรณ์
แหล่งข้อมูลอื่น

ข้อมูลที่เกี่ยวข้องกับ Vulpes vulpes ที่วิกิสปีชีส์
หมู่ปืนเรือ

ภาพแสดงถึงหมู่ปืนหลัก (สีแดง) และหมู่ปืนรอง (สีฟ้า) ของเรือประจัญบาน ยูเอสเอส วอชิงตัน
หมู่ปืนเรือ (อังกฤษ: battery) เป็นคำที่ใช้เรียกปืนใหญ่หรือปืนบนเรือรบ สามารถแบ่งออกได้เป็นสองประเภท คือ หมู่ปืนหลัก (main battery) และหมู่ปืนรอง (secondary battery) โดยทั่วไปหมู่ปืนหลักจะใช้ในการยิงโจมตีและหมู่ปืนรองจะใช้ในการป้องกันตนเอง เช่น เรือประจัญบานบิสมาร์คมีปืนใหญ่ 380 มม. 8 กระบอกเป็นหมู่ปืนหลัก และมีปืน 150 มม. 12 กระบอกเป็นหมู่ปืนรองสำหรับต่อต้านเรือพิฆาตและเรือตอปิโด นอกจากนี้ยังมีปืนต่อสู้อากาศยานจำนวนมากขนาด 105 มม. ถึง 20 มม. ปัจจุบันเรือรบถูกออกแบบให้ใช้	ขีปนาวุธต่อต้านเรือแทนการใช้ปืนเรือขนาดใหญ่ เช่น เรือชั้นคีร็อฟ (Kirov class) ของรัสเซีย
หมิง-นา เหวิน

| หมิง-นา เหวิน |
| --- | --- |
เหวินใน ค.ศ. 2019
เกิด:  (1963-11-20) 20 พฤศจิกายน ค.ศ. 1963 (61 ปี) โกโลอานี มาเก๊าของโปรตุเกส
ชื่ออื่น: หมิง-นา
พลเมือง: สหรัฐ
การศึกษา: Carnegie Mellon University (BFA)
อาชีพ: นักแสดง นางแบบ
ปีปฏิบัติงาน: 1985–ปัจจุบัน
คู่สมรส:   Kirk Aanes (สมรส 1990; หย่า 1993)  Eric Michael Zee  (สมรส 1995) 
บุตร: 2
เว็บไซต์: www.ming-na.com 
ลายมือชื่อ

หมิง-นา เหวิน (อังกฤษ: Ming-Na Wen; จีน: 溫明娜; เกิด 20 พฤศจิกายน พ.ศ. 2506) เป็นนักแสดงหญิงชาวอเมริกันเชื้อสายจีน เหวินเป็นที่รู้จักกันเป็นอย่างดีจากการรับบทเป็น ฟา มู่หลาน ในภาพยนตร์แอนิเมชั่นมิวสิคัลแอ็กชั่นเรื่อง มู่หลาน (1998) และ มู่หลาน 2 (2004) และ เมลินดา เมย์ ในซีรีส์ดราม่าซูเปอร์ฮีโร่ของเอบีซีเรื่อง ชี.ล.ด์. ทีมมหากาฬอเวนเจอร์ส (พ.ศ. 2556–2563) เธอได้รับบทเป็นมู่หลานในวิดีโอเกม Kingdom Hearts II (2005), ซีรีส์แอนิเมชั่นสำหรับเด็กเรื่อง Sofia the First (2014) และภาพยนตร์แอนิเมชันคอมเมดีเรื่อง Ralph Breaks the Internet (2018) นอกจากนี้ เหวินยังปรากฏตัวเป็นคามีโอในภาพยนตร์รีเมคฉบับคนแสดงเรื่อง มู่หลาน (2020)
ชีวิตช่วงต้น

เหวินเกิดในวันที่ 20 พฤศจิกายน ค.ศ. 1963 ที่โกโลอานี หนึ่งในสองเกาะหลักของมาเก๊า Lin Chan Wen แม่ของเธอย้ายจากซูโจวเข้ามาเก๊าในช่วงกลางคริสต์ทศวรรษ 1960 ส่วนพ่อของเธอมีเชื้อสายเป็นชาวมาเลเซียเชื้อสายจีน เธอมีพี่ชายชื่อโจนาธาน
พ่อแม่ของเหวินหย่ากันตอนที่เธอยังเป็นทารก ทั้งแม่ พี่ชาย และตัวเธอย้ายไปที่ฮ่องกง เหวินเข้าเรียนโรงเรียนคาทอลิกในฮ่องกง ส่วนแม่ทำงานถึงสามอาชีพให้ตัวเธอและพี่ชาย ต่อมา แม่ได้แต่งงานใหม่กับ Soo Lim Yee ชาวอเมริกันเชื้อสายจีน ครอบครัวของเหวินย้ายไปที่นครนิวยอร์กตอนเธออายุ 4 ขวบ Leong น้องชายของเธอถือกำเนิดที่นั่น 5 ปีต่อมา แม่ของเหวินกับพ่อเลี้ยงย้ายไปที่พิตต์สเบิร์ก รัฐเพนซิลเวเนีย โดยเปิดภัตตาคาร Chinatown Inn ที่ปัจจุบันยังคงดำเนินกิจการอยู่ เธอเข้าศึกษาต่อที่ไฮสกูลมอนต์เลบานอน และจบการศึกษาเอกวิชาโรงละครที่มหาวิทยาลัยคาร์เนกีเมลลอนใน ค.ศ. 1986
ชีวิตส่วนตัว

ใน ค.ศ. 1990 เหวินแต่งงานกับ Kirk Aanes นักเขียนบทภาพยนตร์ชาวอเมริกัน สามปีต่อมาทั้งคู่จึงหย่า จากนั้นในวันที่ 16 มิถุนายน ค.ศ.. 1995 เหวินแต่งงานกับ Eric Michael Zee และให้กำเนิดลูกสาวกับลูกชาย
เหวินสามารถพูดได้เชี่ยวชาญถึงสามภาษา คือภาษาอังกฤษ ภาษากวางตุ้ง และภาษาจีนกลาง
แหล่งข้อมูลอื่น

เว็บไซต์ทางการ
หมิง-นา เหวิน ที่อินเทอร์เน็ตมูวีเดตาเบส
หมิง-นา เหวิน  ที่เครือข่ายข่าวอนิเมะ
| ฐานข้อมูลการควบคุมรายการหลักฐาน  |
| --- | --- |
นานาชาติ:  FAST  ISNI  VIAF 
ประจำชาติ:  นอร์เวย์  ฝรั่งเศส  BnF data  เยอรมนี  อิสราเอล  สหรัฐ  เกาหลี  โปแลนด์ 
ศิลปิน:  มิวสิกเบรนซ์ 
ประชาชน:  Deutsche Synchronkartei 
อื่น ๆ:  SNAC  IdRef 
ภาพถ่ายหนังสือรุ่นสมัยไฮสกูลของหมิง-นา เหวิน (ค.ศ. 1981)
หมู่บ้านปิปราห์วา

| หมู่บ้านปิปราห์วา Piprahwa |
| --- | --- |
หมู่บ้าน
   ปิปราห์วาสถูปที่เคยบรรจุพระบรมสารีริกธาตุ
หมู่บ้านปิปราห์วาที่ตั้งในรัฐอุตตรประเทศ
พิกัด:  27°26′34.8″N 83°7′40.08″E﻿ / ﻿27.443000°N 83.1278000°E﻿ / 27.443000; 83.1278000
ประเทศ:  อินเดีย
รัฐ: อุตตรประเทศ
อำเภอ: สิทธินารถนคร
ภาษา
 • ราชการ: ฮินดี
เขตเวลา: UTC+05:30 (เวลามาตรฐาน)
หมู่บ้านปิปราห์วา (อังกฤษ: Piprahwa Village) หมู่บ้านเล็ก ๆ ใน รัฐอุตตรประเทศ ประเทศอินเดีย ซึ่งมีความสำคัญทางพระพุทธศาสนาเนื่องจากเป็นสถานที่ตั้งสถูปที่เคยบรรจุพระบรมสารีริกธาตุของ พระพุทธเจ้า
หมู่บ้านแห่งนี้เคยเป็นส่วนหนึ่งของ กรุงกบิลพัสดุ์ ที่สร้างขึ้นใหม่แทนที่เดิมที่ถูกกองทัพของ พระเจ้าวิฑูทภะ แห่ง แคว้นโกศล ทำลายจนเสียหายโดยเมื่อคราวถวายพระเพลิงพุทธสรีระได้มีการแบ่งพระบรมสารีริกธาตุออกเป็น 8 ส่วนโดย โทณพราหมณ์ ทางกรุงกบิลพัสดุ์ได้มาขอแบ่งพระบรมสารีริกธาตุพร้อมกับสร้างพระสถูปครอบผอบบรรจุพระบรมสารีริกธาตุ
ต่อมาในราว เดือนมกราคม พ.ศ. 2441 เจ้าของที่ดินชาวอังกฤษนามว่า W.C.Peppe ได้ขุดค้นพบสถูปและผอบบรรจุพระบรมสารีริกธาตุโดยบังเอิญระหว่างทำการปรับแต่งหน้าดินจากนั้นจึงได้มีการบูรณะสถูปแห่งนี้พร้อมกับนำผอบบรรจุพระบรมสารีริกธาตุไปถอดภาษาอินเดียโบราณที่ อังกฤษ จนทราบว่าเป็นพระบรมสารีริกธาตุของพระพุทธเจ้าจึงได้นำพระบรมสารีริกธาตุมาถวายพระบาทสมเด็จพระจุลจอมเกล้าเจ้าอยู่หัว เมื่อปี พ.ศ. 2443 พระองค์ทรงแบ่งพระบรมสารีริกธาตุส่วนหนึ่งไปประดิษฐานที่หอพระมณเฑียรธรรม ในพระบรมมหาราชวัง และอีกส่วนหนึ่งไปบรรจุที่พระบรมบรรพต
หมึกกระดองลายเสือ

| หมึกกระดองลายเสือ |
| --- | --- |


การจำแนกชั้นทางวิทยาศาสตร์
อาณาจักร:: Animalia
ไฟลัม:: Mollusca
ชั้น:: Cephalopoda
อันดับ:: Sepiida
วงศ์:: Sepiidae
สกุล:: Sepia
สกุลย่อย:: Sepia
สปีชีส์:: S.  pharaonis
ชื่อทวินาม
Sepia pharaonis Ehrenberg, 1831

ชื่อพ้อง
 Sepia rouxi Orbigny, 1841  Sepia formosana Berry, 1912  Sepia formosana Sasaki, 1929  Sepia tigris Sasaki, 1929  Sepia torosa Ortmann, 1888  Crumenasepia hulliana Iredale, 1926  Crumenasepia ursulae Cotton, 1929
หมึกกระดองลายเสือ หรือ หมึกหน้าดิน หรือ หมึกแม่ไก่ (อังกฤษ: Pharaoh cuttlefish; ชื่อวิทยาศาสตร์: Sepia pharaonis) ปลาหมึกเป็นสัตว์ไม่มีกระดูกสันหลัง
จัดอยู่ในกลุ่มเดียวกับหอย มีบทบาทสำคัญในระบบนิเวศน์ และมีความสำคัญในห่วงโซ่อาหาร รวมถึงด้านเศรษฐกิจและสังคมของประเทศ 
ปลาหมึกกระดองลายเสือมีลำตัวกว้าง ครีบกว้างทอดยาวตลอดด้านข้างของลำตัว ด้านหลังของลำตัวและส่วนหัวมีลายคล้ายลายเสือพาดขวาง
และมีกระดอง(cuttlebone) เป็นแผ่นแข็งสีขาวขุ่น เป็นสารประกอบจำพวกหินปูน ซึ่งเรียกกันว่า “ลิ้นทะเล เพศผู้จะมีลายมีสีม่วงเข้ม
ส่วนตัวเมียจะมีลายที่แคบกว่า และสีจางกว่า ที่บริเวณหัวมีหนวด(arm) 4 คู่ และหนวดจับ(tentacle) 1 คู่
และหนวดคู่ที่ 4 ข้างซ้ายของเพศผู้ใช้สำหรับการผสมพันธุ์
หมู่ป้อมเนินแห่งรัฐราชสถาน

| แหล่งมรดกโลกโดยยูเนสโก |
| --- | --- |
ป้อมอาเมร์ ชัยปุระ
ที่ตั้ง: รัฐราชสถาน, ประเทศอินเดีย
รวมถึง:  ป้อมจิตโตร์  ป้อมกุมภาลครห์  ป้อมรันตัมบอร์  ป้อมคาโครน  ป้อมอาเมร์  ป้อมไชสัลเมร์ 
อ้างอิง: 247rev
ขึ้นทะเบียน: 2013 (สมัยที่ 37th)
123456แสดงแผนที่รัฐราชสถาน123456แสดงแผนที่ประเทศอินเดีย
หมู่ป้อมเนินแห่งรัฐราชสถาน (อังกฤษ: Hill Forts of Rajasthan) ประกอบด้วยป้อมปราการโบราณที่สร้างตามภูมิประเทศเขาของรัฐราชสถานในประเทศอินเดียทางตะวันตกเฉียงเหนือ และเป็นแหล่งมรดกโลกโดยยูเนสโก รายการดั้งเดิมที่ส่งไปยังคณะกรรมการมรดกโลกนั้นประกอบด้วยป้อมปราการราชปุตจำนวนห้าป้อมบนเทือกเขาอรวัลลี ต่อมายูเนสโกได้เพิ่มขึ้นเป็น 6 ป้อม ได้แก่:
ป้อมจิตโตร์ จิตโตรครห์
ป้อมกุมภาลครห์ กุมภาลครห์
ป้อมรันตัมบอร์ สไวมโธปุระ
ป้อมคาโครน ฌลาวาร
ป้อมอาเมร์ ชัยปุระ
ป้อมไชสัลเมร์ ไชสัลเมร์
ในบรรดาป้อมเหล่านี้ บางส่วนมีความยาวถึง 20 กิโลเมตร และมีระบบชลประทานที่ยังคงใช้งานได้ในปัจจุบัน
หมึกดัมโบ

| หมึกดัมโบ |
| --- | --- |

Grimpoteuthis discoveryi

การจำแนกชั้นทางวิทยาศาสตร์

Species
 14, see text
หมึกดัมโบ (อังกฤษ: Grimpoteuthis) เป็นชื่ออย่างไม่เป็นทางการของสายพันธุ์ปลาหมึกที่เพิ่งได้รับการค้นพบ โดยอยู่ในสายพันธุ์หมึกร่ม
ลักษณะ

หมึกดัมโบ ได้รับการกล่าวว่าเป็นปลาหมึกมีลักษณะคล้ายกับผีที่ปรากฏในเกมแพ็ก-แมน และบ้างก็ว่าคล้ายกับตัวละครชื่อเพิร์ล ที่ปรากฏในการ์ตูนเรื่องนีโม...ปลาเล็ก หัวใจโต๊...โต รวมถึงคล้ายกับตัวละครในการ์ตูนโปเกมอน มันจึงได้รับการเรียกชื่อเล่นว่า Adorabilis ซึ่งหมายถึง “น่ารักและน่าทะนุถนอม”
พฤติกรรม

จากการสังเกตพฤติกรรมในพิพิธภัณฑ์สัตว์น้ำ พบว่าพวกมันใช้เวลาแทบทั้งหมดอยู่บนพื้นดินตะกอน และในเบื้องต้นนักวิทยาศาสตร์ได้คาดว่า อาจใช้เวลาในการฟักตัวออกจากไข่ประมาณ 2 ถึง 3 ปี โดยพวกมันวางไข่ในระดับน้ำลึก 200 ถึง 600 เมตร ในน้ำที่มีสภาพเย็นจัดที่อุณหภูมิเพียง 6 องศาเซลเซียส
สายพันธุ์

Grimpoteuthis abyssicola, ,หมึกแดงแดง
Grimpoteuthis bathynectes
Grimpoteuthis boylei
Grimpoteuthis challengeri
Grimpoteuthis discoveryi
Grimpoteuthis hippocrepium
Grimpoteuthis innominata, หมึกหัวเล็ก
Grimpoteuthis meangensis
Grimpoteuthis megaptera
Grimpoteuthis pacifica
Grimpoteuthis plena
Grimpoteuthis tuftsi
Grimpoteuthis umbellata
Grimpoteuthis wuelkeri – possibly same as G. umbellata or G. plena
และอีกหลายชนิดที่เคยจัดอยู่ในสกุลนี้แต่ถูกย้ายไปอยู่ในสายพันธุ์หมึกร่ม
หมึกดัมโบอยู่ในสายพันธุ์เดียวกับหมึกร่ม